als_Latn dik_Latn tur_Latn
Sekretari amerikan i shtetit, John Kerry, ka biseduar me telefon me presidentin e Afganistanit, Hamid Karzai, në përpjekje për t’i zbutur mospajtimet, që e kërcënojnë ripërtitjen e bisedimeve paqësore me talebanët. Dje Karzai është kërcënuar se do t’i bojkotoje bisedimet me talebanët, që drejtohen nga Shtetet e Bashkuara, dhe tha se i pezullon negociatat me Uashingtonin për marrëveshjen lidhur me raportet e dy vendeve, pas vitit 2014. Administrata e Karzait është e zemëruar pasi talebanët të martën në Katar kanë hapur një zyre, duke përdorur emrin e shfrytëzuar derisa ishin në pushtet, nga viti 1996 e deri në vitin 2001, “Emiratet Islamike të Afganistanit”. Karzai ka kërkuar që bisedimet paqësore duhet të jenë të udhëhequra nga afganët. Një zyrtar amerikan tha se bisedimet me talebanët megjithatë mund të mbahen gjatë disa ditëve të ardhshme.
als_Latn